En ganske stor (30-35 millimeter), avlang, gråsvart kyggebille. Hodet er ganske stort, firkantet, med nokså små fasettøyne som sitter langt bak på hodets sider. Antennene er perlekjede-formede, omtrent så lange som hode + pronotum. Pronotum er ovalt med markerte siderender, fint og nokså tett punktert. Dekkvingene er ovale, mye bredere enn pronotum, med en læraktig overflate. Beina er slanke, middels lange.